रियलिटी चेक: बदबू, कीचड़ की प्रधानमंत्री मोदी के सीवेज प्रोजेक्ट पर मार - Reality check stench sludge stain pm narednra modi sewage project lok sabha elections 2019 atrc - AajTak
रियलिटी चेक: बदबू, कीचड़ की प्रधानमंत्री मोदी के सीवेज प्रोजेक्ट पर मार
आनंद पटेल (Edited By: खुशदीप सहगल/सुरेंद्र)
इंडिया टुडे के पास मौजूद आधिकारिक आंकड़ों के मुताबिक एक दिन में पीएम की अधिकतम यात्रा 6,650 किलोमीटर से अधिक बैठती है. इस दौरान उन्होंने औसतन एक दिन में पांच प्रोजेक्ट लॉन्च किए. पीएम मोदी ने गाजियाबाद में जिस सीवेज सुविधा का उद्घाटन किया, वहां आस-पड़ोस के सीवेज को हैंडल करने के लिए पर्याप्त आधारभूत ढांचा ही नहीं है.
PM नरेंद्र मोदी ने आम चुनाव के तारीखों के ऐलान से पहले जमकर किया था उद्घाटन (फाइल-PTI)
गाढ़ी गाद में तैरता कूड़ा और मैला और उससे उठती बर्दाश्त से बाहर बदबू... एक सीवेज ट्रीटमेंट प्लांट के बाहर यही सब देखने को मिला. वो भी उस प्लांट के बाहर जिसका उद्घाटन 8 मार्च को किया गया था.
चुनाव आयोग की ओर से आम चुनाव की तारीखों का एलान करने से पहले प्रधानमंत्री नरेंद्र मोदी ने नए प्रोजेक्ट्स के लिए देशभर में ताबड़तोड़ दौरे किए. ये सिलसिला इस महीने के पहले हफ्ते तक जारी रहा.
प्रधानमंत्री मोदी ने इन दौरों के दौरान तरह-तरह के प्रोजेक्ट्स को लॉन्च किया. इनमें 75,000 करोड़ रुपये की पीएम-किसान जैसी बिग टिकट योजनाओं से लेकर राष्ट्रीय राजधानी क्षेत्र (NCR)में लोनी सीवेज सिस्टम जैसे छोटे नागरिक उपाय शामिल हैं.
राजनीतिक विरोधियों की ओर से सरकार पर आरोप लगाया गया कि चुनाव आचार संहिता के लगने से पहले जल्दबाजी में प्रोजेक्ट लॉन्च किए गए. इसी सब के बीच इंडिया टुडे ने गाजियाबाद के लोनी में रियलिटी चेक किया.
हमने पाया कि पीएम ने जिस सीवेज सुविधा का उद्घाटन किया, वहां आस-पड़ोस के सीवेज को हैंडल करने के लिए पर्याप्त आधारभूत ढांचा नहीं है. प्लास्टिक के कचरे के साथ कीचड़ की कई सतहें स्वास्थ्य और पर्यावरण को खतरा पेश करती नजर आईं. कागज पर गाजियाबाद के लोनी में 38.89 करोड़ रुपये लागत के सीवेज सिस्टम को बीते साल 31 दिसंबर को कम्पलीशन का सर्टिफिकेट दिया गया.
स्थानीय प्रशासन की ओर से दावा किया गया कि 10,500 सीवेज कनेक्शन वाले इस प्रोजेक्ट से 50,000 घरों को लाभ मिलेगा, लेकिन स्थानीय नागरिक इन सरकारी दावों को खारिज कर रहे हैं.
इसी क्षेत्र में रहने वाले सचिन शर्मा ने कहा, 'पूरे लोनी में सीवेज सिस्टम फ्लॉप है. यहां हमें कुछ भी अच्छा बताने लायक नहीं दिखता. ये अधूरा है.' कुछ नागरिकों ने यह शिकायत भी की कि पड़ोस में सीवेज पाइपलाइन्स को आपस में जोड़ा ही नहीं गया है. दीपेश कहते हैं- 'उद्घाटन सिर्फ कागज पर हुआ. सिस्टम को अभी जोड़ा ही नहीं गया. इसका 80 से 90 फीसदी काम अभी अधूरा है.'
अधेड़ उम्र के कैलाश भी कुछ ऐसी ही चिंता जताते हुए कहते हैं कि प्रोजेक्ट पर आंशिक काम ही हुआ है. हर कॉलोनी के साथ सीवेज लाइन को नहीं जोड़ा गया है.
बता दें कि प्रधानमंत्री नरेंद्र मोदी ने इस साल 8 फरवरी से 9 मार्च के बीच 35,000 किलोमीटर से अधिक यात्रा की और 158 कार्यक्रमों को लॉन्च किया.
इंडिया टुडे के पास मौजूद आधिकारिक आंकड़ों के मुताबिक एक दिन में पीएम की अधिकतम यात्रा 6,650 किलोमीटर से अधिक बैठती है. इस दौरान उन्होंने औसतन एक दिन में पांच प्रोजेक्ट लॉन्च किए. इस अवधि में पीएम मोदी ने सबसे अधिक उत्तर प्रदेश के 8 दौरे किए.
बीजेपी का कहना है कि प्रधानमंत्री नरेंद्र मोदी की ओर से प्रोजेक्टों का उद्घाटन पार्टी के विकास एजेंडा का हिस्सा है. बीजेपी प्रवक्ता अमिताभ सिन्हा ने जोर देकर कहा, 'मोदी सरकार का एजेंडा विकास है जो अकले हमारे देश को अधिक शक्तिशाली बना सकता है.' सिन्हा ने साथ ही पूर्व सरकारों पर देश के आधारभूत ढांचे की जरूरतों की अनदेखी का आरोप लगाया.
राहुल ने PM को नीरव मोदी का भाई कहा, समानताएं गिनाकर किया तंज
ब्रिटेन के एक बड़े अखबार ने अपनी खबर में दावा किया है कि नीरव मोदी लंदन में एक आलीशान अपार्टमेंट में रहता है और वहां की सड़को ...
‘आजतक’ के मंच से प्रधानमंत्री मोदी ने आजतक के सवाल पूछे
Modi At Conclave 19 प्रधानमंत्री नरेंद्र मोदी ने इंडिया टुडे कॉन्क्लेव में अपनी सरकार की योजनाओं के बारे में बताया. तो वहीं व ...
देश के बजाय बूथ मजबूत कर रहे हैं PM नरेंद्र मोदी: काग्रेस
लोकसभा चुनाव 2019 के मद्देनजर प्रधानमंत्री नरेंद्र मोदी ने गुरुवार को देश के 15000 जगहों पर बीजेपी के 1 करोड़ बूथ कार्यकर्ताओ ...
पाकिस्तान के अधीन आने वाले कश्मीरी हिस्से में भारतीय वायुसेना द्वारा किए गए हवाई हमले के बाद राजस्थान के चुरू में एक रैली को ...
गुजरात से गोरखपुर, सबसे लंबी LPG पाइपलाइन की नींव रखेंगे मोदी
पीएम मोदी रविवार को देश की सबसे बड़ी रसोई गैस (एलपीजी) पाइपलाइन की आधारशिला रखेंगे. यह पाइपलाइन देश की एक-चौथाई आबादी को खा ...